
									  71. St-671/2018
U  I M E   R E P U B L I K E   H R V A T S K E
R J E Š E N J E 

Trgovački sud u Zagrebu po sucu tog suda Mariji Krajnović, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom SILEX PRODAJA d.o.o., Hrastina Samoborska, Hrastina 74, OIB: 04645005133, dana 30. travnja 2019.,

	r i j e š i o  j e 
Obustavlja se skraćeni stečajni postupak nad dužnikom SILEX PRODAJA d.o.o., Hrastina Samoborska, Hrastina 74, OIB: 04645005133.

Obrazloženje
Financijska agencija podnijela je ovom sudu na temelju odredbe čl. 429. st. 1 Stečajnog zakona ("Narodne novine" broj 71/15 i 104/17, dalje u tekstu: SZ), dana 8. ožujka 2018. zahtjev za provedbu skraćenog stečajnog postupka nad dužnikom SILEX PRODAJA d.o.o., Hrastina Samoborska, Hrastina 74, OIB: 04645005133.
Prema odredbi čl. 428. st. 1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana iako nisu ispunjene pretpostavke za pokretanje drugog postupka radi brisanja iz sudskoga registra. 
Sud je temeljem odredbe čl. 430. SZ na mrežnoj stranici e-Oglasna ploča suda dana 15. svibnja 2018. objavio oglas kojim je pozvao osobe ovlaštene za zastupanje dužnika po zakonu u roku 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, uz upozorenje na pravne posljedice nepodnošenja takvog prijedloga.
Vjerovnik dužnika, HRVATSKA BANKA ZA OBNOVU I RAZVITAK, OIB: 26702280390, Strossmayerov trg 9, Zagreb, je 29. lipnja 2018. podnio prijedlog za otvaranje stečajnog postupka nad dužnikom te je izvijestio sud da prema dužniku ima potraživanja.
Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), odlučeno je primjenom odredbe čl. 433. SZ-a kao u izreci ovog rješenja.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433. SZ-a).
U Zagrebu 30. travnja 2019.
SUDAC
Marija Krajnović, v.r.
UPUTA O PRAVNOM LIJEKU
Protiv ovog rješenja dopuštena je žalba u roku 8 (osam) dana od primitka rješenja. Žalba se podnosi ovom sudu u 3 (tri) primjerka, a o žalbi odlučuje Visoki trgovački sudu Republike Hrvatske.
Za točnost otpravka-ovlašteni službenik:
Karmen Malkoč

